section_heading: Radnja
paragraph_text: Arthurov idol, Murray Franklin, u svoju TV emisiju stavlja video Arthurovog stand-up nastupa, te ga poziva na svoj show zbog oduševljene reakcije publike. Dok se Arthur u svom stanu priprema za veliki nastup, odjednom ga posjećuje Randall, sa sobom je poveo i njegovog bivšeg kolegu Garya. Arthur ubija Randalla, ali ostavlja Garya neozlijeđenog pošto se ovaj kao jedini dobro odnosio prema njemu u prošlosti. Na putu prema studiju, dva detektiva slijede Arthura u vlak prepun prosvjednika obučenih u klaunove. Jedan detektiv slučajno puca u prosvjednika i potiče na nerede, omogućujući Arthuru da pobjegne.